Diari Oficial de la Generalitat Valenciana


Sumari del DOGV 2305, del 07-07-1994 (1994/831909)

DECRET 118/1994, de 21 de juny, del Govern Valencià, pel qual s'accepta la cessió gratuïta de la propietat de l'immoble situat en el polígon industrial denominat Parc Tecnològic de Paterna.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/06/21/118/dof/vci/html**

### Dades del document

Número de DOGV
:   2305

Data del DOGV
:   07-07-1994

Secció del DOGV
:   DISPOSICIONS GENERALS

Número del document
:   1994/831909


Data del document
:   21-06-1994

Organisme emissor
:   Conselleria d'Economia i Hisenda

Tipus de document
:   Decret

DECRET 118/1994, de 21 de juny, del Govern Valencià, pel qual s'accepta la cessió gratuïta de la propietat de l'immoble situat en el polígon industrial denominat Parc Tecnològic de Paterna. [94/4643]  
Mitjançant acord adoptat el 21 de juny de 1994, la Junta Universal d'Accionistes de Valencia Parque Tecnológico, SA, acordà la cessió gratuïta a la Generalitat Valenciana de la propietat dels terrenys de 9.472 m2 de superfície, situats en el polígon industrial denominat Parc Tecnològic de Paterna i de l'edificació construïda sobre aquests.  
Aquests terrenys constitueixen les parcel·les assenyalades amb els números 172, 174, 176 i 178 del pla parcial corresponent. Confronten pel nord i l'est, amb carrers del polígon, pel sud, amb la parcel·la núm. 180 i per l'est, amb les parcel·les 171, 173, 175 i 177.  
La Conselleria d'Economia i Hisenda inicià els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 21 de juny de 1994,  
DECRETE  
Article primer  
Acceptar la cessió gratuïta de la propietat realitzada per Valencia Parque Tecnológico, SA, dels terrenys de 9.472 m2. de superfície, situats en el polígon industrial denominat Parc Tecnològic de Paterna, que constitueixen les parcel·les assenyalades amb els números 172, 174, 176 i 178 del corresponent Pla Parcial. Confronten pel nord i l'est, amb carrers del polígon, pel sud, amb la parcel·la núm. 180, i per l'est, amb les parcel·les 171, 173, 175 i 177.  
Aquesta finca es troba inscrita a nom de la societat mercantil Valencia Parque Tecnológico, SA, en el Registre de la Propietat de Paterna, al tom 1.559 de l'arxiu, llibre 373 de Paterna, foli 185, finca número 43.095, inscripció 6.ª.  
Sobre el terreny esmentat hi ha construït, pendent d'inscriure la declaració d'obra nova corresponent, l'edifici següent:  
- Edifici en forma d'H, amb planta baixa i dues altes, amb una superfície construïda de 197,98 m2. en planta baixa, de 1.749,70 m2. en cadascuna de les plantes primera i segona i de 40,57 m2. en la de coberta per al cassetó. En total 3737,75 m2.   
Article segon  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
Valencia, 21 de juny de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI